Diari Oficial de la Generalitat Valenciana


Sumari del DOGV 7778, del 10-05-2016 (2016/2934)

RESOLUCIÓ d'15 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 141/14-AIA Alboraia.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2934


Data del document
:   15-04-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'15 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 141/14-AIA Alboraia. [2016/2934]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 141/14-AIA Alboraia.  
  
«Declaració d'impacte ambiental  
Expedient: 453-3618-SKZ-Y.  
Títol: magatzem de materials fèrrics i no fèrrics (ferralleria).  
Promotor: Food Smidi, SL.  
Autoritat substantiva: Ajuntament d'Alboraia.  
Localització: c/ Camí de la Mar, 3, d'Alboraia (València).  
  
Descripció del projecte  
L'objecte del projecte és l'obtenció de la llicència ambiental per a instal·lar i desenvolupar l'activitat d'emmagatzematge de residus i venda d'objectes usats, d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons indica el projecte, l'activitat s'ubicarà en una nau industrial situada en el polígon industrial Camí de la Mar, carrer Camí de la Mar, 3, d'Alboraia (València). És una nau entre mitgeres, de planta rectangular, coberta i sense patis, que té 1.182 m² de superfície construïda. Disposa d'accessos a l'exterior per les façanes davantera i posterior. L'edificació consta de planta baixa més entresolat en la zona d'oficines. La planta baixa es distribuïx en zona d'oficines i lavabos, zona de recepció i zona destinada a l'emmagatzematge.  
La nau disposa dels servicis de subministrament d'energia elèctrica, aigua potable i connexió al clavegueram municipal.  
Com a contigus, a la dreta i a l'esquerre hi ha unes altres naus industrials i davant i darrere limita amb les vies públiques.  
  
Procés industrial  
Les instal·lacions serviran per a desenvolupar l'activitat relacionada amb l'emmagatzematge de ferralla i metalls de rebuig ferris i no ferris, paper i cartó i contemplarà les operacions pròpies de l'arreplega d'estos residus.  
El procés es durà a terme de la manera següent:  
1. Recepció dels residus: es realitza un pesada d'estos en bàscula i s'anoten en un llibre de control.  
2. En el cas que l'element estiga format per metalls de diferent composició, estos se separen per mitjà de la maquinària o ferramentes disponibles en el magatzem.  
3. Classificació dels residus en contenidors independents segons la seua naturalesa.  
4. Emmagatzematge dels residus en contenidors homologats.  
5. Arreplega i transport dels residus per part de gestors autoritzats.  
  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
03 03 07 Rebutjos separats mecànicament de pasta elaborada a partir de residus de paper i cartó.  
03 03 08 Residus procedents de la classificació de paper i cartó destinats al reciclatge.  
15 01 01 Envasos de paper i cartó.  
16 01 17 Metalls ferris.  
16 01 18 Metalls no ferris.  
16 02 13\* Equips rebutjats que contenen components perillosos, diferents dels especificats en els codis 16 02 09 a 16 02 12.  
16 06 01\* Bateries de plom.  
16 06 02\* Acumuladors de Ni-Cd.  
19 12 01 Paper i cartó.  
20 01 01 Paper i cartó.  
20 01 35\* Equips elèctrics i electrònics rebutjats, diferents dels especificats en els codis 20 01 21 i 20 01 23, que contenen components perillosos.  
La capacitat estimada de tractament per a la instal·lació, no la inclou en la categoria d'activitats subjectes a autorització ambiental integrada.  
  
El promotor es compromet que totes les actuacions que es realitzen relacionades amb l'exercici de l'activitat complisquen la normativa establida en la Llei 22/2011, de 28 de juliol, de residus i sòls contaminats. Tota l'activitat es realitzarà en l'interior de la nau.  
  
Tramitació administrativa  
Amb data 19 de desembre de 2014 es va rebre un ofici de l'Ajuntament d'Alboraia, en el qual remet l'expedient de sol·licitud de llicència ambiental per a l'activitat magatzem de materials fèrrics i no fèrrics (ferralleria), a fi d'obtindre la declaració d'impacte ambiental ordinària preceptiva i amb la concessió prèvia de la llicència. Junt amb l'ofici de remissió s'adjunta el projecte tècnic i l'estudi d'impacte ambiental (EIA).  
Amb data 13 de març de 2015 es va requerir la documentació necessària per a completar l'expedient i per a esmenar determinades deficiències en la documentació tècnica aportada, i es respon el requeriment amb la documentació que va tindre entrada el 3 de novembre de 2015.  
El certificat d'informació pública indica que el tràmit es va dur a terme per mitjà de la publicació en el BOP de València número 246, de 16 d'octubre de 2014. L'expedient va estar exposat al públic des del 16 d'octubre fins al 27 de novembre de 2014, període durant el qual no es van presentar al·legacions a este.  
  
Consideracions ambientals  
Consultat el visor web intern de cartografia de la CITMA, no s'observen afeccions ambientals ressenyables.  
L'informe emés per l'Ajuntament indica que l'activitat es realitza en sòl urbà industrial compatible amb els usos permesos pel planejament urbanístic vigent.  
Les principals afeccions ambientals associades són:  
1. A l'atmosfera:  
a) Alteració de la qualitat de l'aire:  
Segons s'indica en el projecte, l'activitat no serà productora de fums o olors contaminants. El local disposa de ventilació natural suficient per a considerar net l'ambient en l'interior de la nau. Encara que l'EIA considera que l'augment de trànsit rodat pot influir en la qualitat de l'aire, ja que es tracta d'un polígon industrial ja consolidat, no estima que produirà un impacte ambiental rellevant.  
Una vegada ha sigut revisada la documentació, cal destacar que, segons el projecte, durant el procés industrial es preveu la separació dels diferents metalls que componen els elements rebuts sense especificar en quin tipus de residus es realitzaran estes operacions. Encara que entre els residus per als quals se sol·licita autorització s'exclouen els residus d'aparells elèctrics i electrònics (RAEE) que contenen clorofluorocarburs, es troben inclosos altres residus que contenen substàncies perilloses l'alliberament dels quals podria afectar l'atmosfera. Durant les operacions de càrrega i descàrrega, es prendran les precaucions convenients per a evitar que es produïsquen colps o ruptures que poguera donar lloc a l'alliberament de substàncies contaminants al medi ambient.  
  
b) Contaminació acústica:  
L'EIA considera admissible l'impacte produït per l'augment dels nivells de soroll deguts a les actuacions implícites en l'activitat com per exemple càrrega i descàrrega en vehicles. Com a mesures protectores indica que no es treballarà amb màquines excessivament sorolloses, que es realitzarà un manteniment correcte de la maquinària utilitzada i que es complirà la legislació vigent. El projecte no conté un estudi acústic.  
Respecte d'això cal indicar que el l'article 36 de la Llei 7/2002, de 3 de desembre, de la Generalitat Valenciana, protecció contaminació acústica, establix que els projectes subjectes a llicència ambiental s'acompanyaran d'un estudi acústic que comprenga totes i cada una de les fonts sonores i una avaluació de les mesures correctores a adoptar per a garantir que no es transmeta a l'exterior o a locals contigus, en les condicions més desfavorables, nivells superiors als establits en la present llei. El contingut mínim queda establit en l'article 17 del Decret 266/2004, de 3 de desembre, del Consell de la Generalitat, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i servicis.  
  
Així mateix, a la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques establides en l'article 18 del Decret 266/2004, de 3 de desembre, del Consell de la Generalitat Valenciana. Estes es realitzaran en la fase de funcionament i per un organisme de control autoritzat, i es faran constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
2. Al sòl:  
Segons indica el projecte, tota l'activitat es durà a terme en l'interior de la nau. L'arreplega dels residus es realitzarà en contenidors o directament sobre el sòl en les condicions que es determinen en les resolucions d'autorització per a l'activitat. La nau disposa de solera de formigó. D'esta manera s'evita el contacte directe amb el terreny dels contenidors o altres materials depositats. L'EIA valora com a escassa la possibilitat que es produïsquen abocaments accidentals durant l'exercici de l'activitat i no s'indiquen l'aplicació de mesures protectores i correctores respecte d'això.  
Una vegada estudiada la documentació considerem necessari l'ampliació de les mesures protectores i correctores en els aspectes següents:  
  
- Els contenidors que emmagatzemen residus perillosos que continguen líquids, per exemple les bateries o acumuladors, es disposaran sobre cubetes o instal·lacions estanques a fi de previndre vessaments per possibles fugues.  
- Es disposarà de serradura (o un altre material absorbent) en quantitat adequada i disponible per a procedir a l'arreplega immediata dels abocaments per vessaments accidentals de RP que puguen produir-se en tota la instal·lació. En la zona de bateries es disposarà, a més, de material neutralitzador d'àcids (per exemple, bicarbonat sòdic). Una vegada utilitzats estos materials, es tractaran com a RP fins a entregar-los al gestor autoritzat.  
- En el cas que la separació dels components metàl·lics es realitze en equips que poden contindre olis o líquids contaminants en el seu interior, la zona on es realitzen les operacions de ruptura o desmuntatge d'estos comptarà amb instal·lacions adequades per a l'arreplega d'estos líquids.  
3. A les aigües:  
Segons s'indica en el projecte, l'evacuació de les aigües residuals domèstiques es realitzarà a la xarxa de clavegueram general.  
No s'indica el projecte que es produïsquen abocaments durant l'exercici de l'activitat o procedents de la neteja del local. Per això es complirà que:  
- La neteja de la zones susceptibles de produir-se vessaments accidentals es realitzarà en sec.  
- En el cas que hi haja abocaments procedents de les cubetes de retenció o d'altres instal·lacions d'arreplega de vessaments, es tractaran com a residus generats per l'activitat sense que es puga fer el seu abocament directe al clavegueram.  
- Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alboraia. Si fóra necessari, s'aplicaran els tractaments previs pertinents per a complir els límits que s'hi establisquen.  
4. Impactes sobre la fauna, flora o paisatge:  
No es consideren importants, ja que l'activitat està ubicada en un polígon industrial ja consolidat.  
L'EIA establix un programa de vigilància ambiental amb l'objectiu de detectar impactes en el medi ambient no previstos durant l'exercici de l'activitat que comportarien una modificació de les mesures protectores establides. Proposa un programa de revisions i manteniment de la maquinaria, dels sistemes d'evacuació d'aigües residuals i compliment de les normes de protecció contra incendis.  
  
D'este programa de vigilància ambiental, es durà un registre documentat als efectes d'acreditar l'adopció i execució de les mesures preventives i correctores proposades i la comprovació de la seua eficàcia. Inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a la disposició de les autoritats competents.  
  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2 de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribuïx a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent, resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de magatzem de materials fèrrics i no fèrrics (ferralleria) el titular del qual és Food Smidi, SL, ubicat en el carrer Camí de la Mar, 3, d'Alboraia (València), sempre que es desenvolupe d'acord amb el que establix l'estudi d'impacte ambiental, el projecte tècnic i la resta de documentació que constituïx l'expedient avaluat, així com les condicions establides a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana que corresponguen per al centre ubicat en el carrer Camí de la Mar, 3, d'Alboraia (València), per a l'exercici de l'activitat, i esta s'adaptara a les condicions que l'òrgan esmentat establisca.  
3. El promotor haurà d'obtindre compromisos d'acceptació de residus per gestors autoritzats per a la totalitat dels residus generats per esta activitat, la gestió de la qual no siga competència dels servicis d'arreplega de residus del polígon, i s'indicarà com a punt d'arreplega les instal·lacions localitzades en el carrer Camí de la Mar, 3, d'Alboraia (València). Els compromisos estaran permanentment en vigor i a la disposició de l'autoritat ambiental competent.  
4. Presentarà un estudi acústic que comprenga totes i cada una de les fonts sonores i una avaluació de les mesures correctores a adoptar per a garantir que no es transmeta a l'exterior o a locals contigus, en les condicions més desfavorables, nivells superiors als establits en la present llei. Així mateix, a la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Estes es realitzaran amb l'activitat en funcionament i per un organisme de control autoritzat, i es faran constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
  
5. Els contenidors que emmagatzemen residus perillosos que continguen líquids, per exemple les bateries o acumuladors, es disposaran sobre cubetes o instal·lacions estanques a fi de previndre possibles fugues. En el cas que la separació dels components metàl·lics es realitze en equips que poden contindre líquids en el seu interior, la zona on es realitzen les operacions de ruptura o desmuntatge comptarà amb instal·lacions adequades per a l'arreplega dels abocaments que s'hi puguen produir.  
6. Es disposarà de serradura (o un altre material absorbent) en quantitat adequada i disponible per a procedir a l'arreplega immediata dels abocaments accidentals de RP que puguen produir-se en tota la instal·lació. En la zona de bateries es disposarà, a més, de material neutralitzador d'àcids (per exemple, bicarbonat sòdic). Una vegada utilitzats estos materials, es tractaran com a RP fins a entregar-los al gestor autoritzat.  
7. La neteja de la nau en les zones susceptibles de produir-se vessaments de líquids es realitzarà en sec.  
8. En el cas que hi haja abocaments procedents de les cubetes de retenció o d'altres instal·lacions d'arreplega de vessaments, es tractaran com a residus generats per l'activitat sense que es puga fer el seu abocament directe al clavegueram. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alboraia. Si fóra necessari, s'aplicaran els tractaments previs pertinents per a complir els límits que s'hi establisquen.  
9. Es durà un registre documentat del programa de vigilància ambiental als efectes d'acreditar l'adopció i execució de les mesures preventives i correctores propostes i la comprovació de la seua eficàcia. Este registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a la disposició de les autoritats competents.  
10. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
La regulació de la vigència d'esta declaració d'impacte ambiental serà l'establida en l'article 43 de la Llei 21/2013.  
  
València, 1 de març de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 15 d'abril de 2016.- El director general de Medi Natural i d'Avaluació Ambiental: Antoni Marzo i Pastor.